**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Atkritumu apsaimniekošanas uzņēmumi**

* Darbu var turpināt, ja tas tiek veikts saskaņā ar sociālās distancēšanās pamatnostādnēm, kur vien iespējams.
* Regulāri nepieciešams atgādināt darbiniekiem par 2 metru distances ieturēšanu, kur tas ir iespējams.
* Regulāri jāmudina darbinieki ievērot vispārējās higiēnas un dezinfekcijas prasības, t.sk. mazgāt rokas vismaz 20 sekundes, izmantojot ziepes un ūdeni vai rūpīgi dezinficēt rokas, jo īpaši pēc deguna šņaukšanas, šķaudīšanas vai klepošanas, ierodoties darbā, pirms un pēc ēšanas, pēc sabiedriskā transporta lietošanas un, kā arī ierodoties mājās. Lai to nodrošinātu, apsveriet iespēju izvietot papildu roku mazgāšanas stacijas vai iekārtas, kas nodrošina ziepes, ūdeni un roku dezinfekcijas līdzekli.
* Darbiniekiem ieteicams mazgāt rokas vai izmantot dezinfekcijas līdzekļus, ja roku mazgāšana nav iespējama, arī katru reizi pirms iekāpšanas slēgtās mašīnās (piemēram, atkritumu izvešanas automašīnā).
* Atkritumu šķirošanas un savākšanas līnijas personālam jāievēro tādi paši noteikumi kā ražošanas uzņēmumiem.
* Nepieciešams regulāri tīrīt un dezinficēt priekšmetus un virsmas, kas tiek regulāri skartas, lietojot standarta tīrīšanas līdzekļus, īpaši maiņas beigās un sākumā.
* Ja darbinieki koplieto slēgtu telpu, piemēram, atkritumu savākšanas transportlīdzekļu kabīnes, un nespēj uzturēt 2 metru attālumu, pildot darba pienākumus, ieteicams lietot cimdus. Pēc cimdu novilkšanas jāmazgā rokas.
* Ja nav iespējams izvairīties no tā, ka transportlīdzeklī ir vairāk kā viens cilvēks, brigādēm regulāri jāvēdina kabīne un jāizvairās no pieskaršanās sejai.
* Lai aizsargātu personālu, ikdienā kolēģiem jāatgādina, lai darbā viņi ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).